Obulwadde bwa Ebola bwe bulwadde obuluma abantu nga buleetebwa akawuka ka Ebola. Obubonero bweyolekera wakati w'ennaku bbiri ne wiiki ssatu oluvannyuma lw'okulumbibwa akawuka akaleeta obulwadde buno. Butandika n'ekifuba ekikalu, okulumizibwa mu binywa, no’kulumizibwa omutwe. Kya bulijjo nti okukulukuta kwe nnyindo, okusesema, n'ekiddukano bigobelera, awamu n'okukendeeza enkola y'ekibumba n'ensigo. Mu kaseera kano, abantu abamu batandika okuddukana omusaayi. Akawuka akaleeta ekirwadde kino osobola okukafuna singa okwatagana n'omusaayi oba amazzi agava mu mubiri gw’ekisolo ekirina obulwadde buno, naddala enkima oba ebinyira. Eky’okutambula kw’obulwadde buno nga buyita mu mpewo kibadde tekinnakakasibwa. Ebinyira biteeberezebwa okutambuza n'okusaasanya akawuka akaleeta ekirwadde kino. Singa abantu bafuna ekirwadde kino, basobola nabo okukisaasanya. Bakaawonawo abasajja basobola okukitambuza mu mazzi g’ekisajja okumala emyezi ebiri.